| Die lidlande van die Groep van Agt (G8) en hulle verteenwoordigers tydens spitsberade. |
| --- |
| Groep van AgtGroep van Agt |
| Die lidlande van die G8, die G8+5, die G15, die G20 en die G33. |
| Wêreldkaart met G-landeWêreldkaart met G-lande |
|  Duitsland – Bondskanselier Olaf Scholz |
|  Frankryk – President Emmanuel Macron |
|  Italië – Eerste Minister Mario Draghi |
|  Japan – Eerste Minister Fumio Kishida |
|  Kanada – Eerste Minister Justin Trudeau |
|  Rusland – President Wladimir Poetin (opgeskort) |
|  Verenigde Koninkryk – Eerste Minister Boris Johnson |
|  Verenigde State – President Joe Biden |

Die **Groep van Agt (G8)** is 'n internasionale forum vir die regerings van die sewe grootste ekonomieë ter wêreld – Duitsland, Frankryk, Italië, Kanada (sedert 1976), die Verenigde Koninkryk en die Verenigde State, asook die Russiese Federasie (tussen 1994 en 2014). Die groep het geen vaste organisasiestruktuur nie – die regeringshoofde van die lidlande vergader gereeld vir hul informele jaarlikse spitsberaad oor internasionale ekonomiese en politieke vraagstukke, terwyl daar op laer vlak dwarsdeur die jaar ook konferensies gehou en politieke navorsing gedoen word.

Die Europese Gemeenskap (sedert 1993 die Europese Unie) neem sedert 1977 aan die spitsberade deel en word deur die Europese Kommissie en die land, wat op dié tydstip die roterende presidentskap van die Europese Unie beklee, verteenwoordig.

Die forum het hom aanvanklik op die koördinasie van die lidlande se ekonomiese beleid toegespits, maar het later ook begin om internasionale vraagstukke soos die stryd teen armoede in die ontwikkelende lande, werkloosheid, die stryd teen misdaad en terrorisme en die proliferasie van massavernietigingswapens te behandel.

Die eerste internasionale ekonomiese spitsberaad van die (destyds ses) leidende nywerheidslande het in 1975 as G6-spitsberaad op inisiatief van die Franse regering in die kasteel van Rambouillet (Frankryk) plaasgevind.

Geskiedenis
-----------

Leiers van die G8 op 18 Junie 2013 in Lough Erne, Noord-Ierland, Verenigde Koninkryk
Die konsep van 'n forum vir die leiers van die grootste nywerheidslande dateer uit die tydperk kort ná die oliekrisis van die jaar 1973 en die wêreldwye ressesie wat daarop gevolg het. Die Verenigde State het in 1974 die sogenaamde *Library Group* gestig, 'n informele vergadering van senior amptenare uit die Departemente van Finansies van die VSA, die Verenigde Koninkryk, Wes-Duitsland en Japan.

Die Franse president Valéry Giscard d'Estaing het die regeringshoofde van Wes-Duitsland, Italië, Japan, die Verenigde Koninkryk en die Verenigde State in 1975 vir 'n spitsberaad na die Franse kasteel van Rambouillet uitgenooi. Die ses regeringsleiers het ingestem om jaarliks onder 'n roterende presidentskap te vergader en sodoende die Groep van Ses (G6) gevorm. Kanada het in die volgende jaar op versoek van die destydse Amerikaanse president Gerald Ford by die G6 aangesluit, wat nou as die G7 bekend gestaan het.

Die Europese Unie is vir die eerste keer vir die spitsberaad van die jaar 1977 uitgenooi en het sindsdien elke jaar deelgeneem.

Nadat die Sowjetunie met die einde van die Koue Oorlog in 1991 ontbind is, het amptenare van die Russiese Federasie ná die hoofvergadering van die 20ste G7-spitsberaad van 1994 in Napels (Italië) vir 'n afsonderlike vergadering met die Westerse regeringshoofde byeengekom. Hierdie groep is die Politieke 8 (P8) of "G7 plus 1" genoem. Die Russiese Federasie het op versoek van die Amerikaanse president Bill Clinton in 1997 formeel by die groep aangesluit en sodoende die Groep van Agt (G8) geskep. President Clinton het hiermee veral sy waardering aan die Russiese president Boris Jeltsin en sy vasbeslote beleid van ekonomiese hervorming en neutraliteit teenoor die NAVO se uitbreiding na Oos-Europa betoon.

As gevolg van die Krimkrisis in 2014 is Rusland se lidmaatskap in die G8 opgeskort en die groep van Agt het weer die groep van Sewe geword.

### Lys van die Groep van Agt-spitsberade

*Die hoofartikel vir hierdie afdeling is: Groep van Sewe#Lys van die Groep van Agt-spitsberade.*

Leiers van die G7
-----------------

* DuitslandOlaf Scholz,Eerste ministerVlag van Duitsland Duitsland  
Olaf Scholz,  
Eerste minister
* FrankrykEmmanuel Macron,PresidentVlag van Frankryk Frankryk  
Emmanuel Macron,  
President
* ItaliëGiorgia Meloni,Eerste ministerVlag van Italië Italië  
Giorgia Meloni,  
Eerste minister
* JapanFumio Kishida,Eerste ministerVlag van Japan Japan  
Fumio Kishida,  
Eerste minister
* KanadaJustin Trudeau,Eerste ministerVlag van Kanada Kanada  
Justin Trudeau,  
Eerste minister
* RuslandWladimir Poetin,President (opgeskort)Vlag van Rusland Rusland  
Wladimir Poetin,  
President (opgeskort)
* Verenigde KoninkrykRishi Sunak,Eerste ministerVlag van Verenigde Koninkryk Verenigde Koninkryk  
Rishi Sunak,  
Eerste minister
* Verenigde StateJoe Biden,PresidentVlag van Verenigde State van Amerika Verenigde State  
Joe Biden,  
President
* Europese UnieCharles Michel,President van dieEuropese RaadFlag of Europe Europese Unie  
Charles Michel,  
President van die  
Europese Raad
* Europese UnieUrsula von der Leyen,President van dieEuropese KommissieFlag of Europe Europese Unie  
Ursula von der Leyen,  
President van die  
Europese Kommissie

Belangrike statistieke gegewens
-------------------------------

| Land | Bevolking (miljoen) | BGP per capita (VSA-$) in 2006 | Jaarlikse storting van CO2 per capita in ton (2003) | Uitvoere in 2006 (miljard VSA-$) |
| --- | --- | --- | --- | --- |
| Verenigde State | 301,1 | 43 500 | 19,9 | 1 037 |
| Kanada | 33,4 | 35 200 | 17,2 | 388 |
| Rusland | 141,4 | 12 100 | 10,9 | 305 |
| Duitsland | 82,4 | 31 400 | 10,5 | 1 112 |
| Japan | 127,4 | 33 100 | 9,9 | 647 |
| Verenigde Koninkryk | 60,8 | 31 400 | 9,3 | 443 |
| Italië | 58,1 | 29 700 | 8,1 | 410 |
| Frankryk | 63,7 | 30 100 | 6,6 | 490 |

(Bronne: afp, dpa, World Factbook, Resources Institute; uit: Berliner Morgenpost, 6 Junie 2007)